Diari Oficial de la Generalitat Valenciana


Sumari del DOGV 7171, del 12-12-2013 (2013/11057)

RESOLUCIÓ de 19 de novembre de 2013, de la Conselleria d'Educació, Cultura i Esport, per la qual es modifica el conveni de creació de l'escola infantil de primer cicle denominada Municipal Amas de Casa, de Villanueva de Castellón (València), per canvi d'ús de les unitats autoritzades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7171

Data del DOGV
:   12-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11992


Data del document
:   19-11-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 de novembre de 2013, de la Conselleria d'Educació, Cultura i Esport, per la qual es modifica el conveni de creació de l'escola infantil de primer cicle denominada Municipal Amas de Casa, de Villanueva de Castellón (València), per canvi d'ús de les unitats autoritzades. [2013/11725]  
L'expedient ha sigut iniciat a instància del representant de l'Ajuntament de Villanueva de Castellón, entitat titular de l'escola infantil de primer cicle denominada Municipal Amas de Casa, situada al carrer Ronda l'Almena, núm. 1, de l'esmentada localitat, i amb número de codi 02121390, que sol·licita la modificació del conveni de creació de l'escola infantil, per canvi d'ús de les unitats autoritzades.  
El 22 d'abril de 2010 es va subscriure un conveni entre la Generalitat Valenciana (Conselleria d'Educació) i l'Ajuntament de Villanueva de Castellón (València) per a la creació de l'escola d'Educació Infantil de primer cicle denominada Municipal Amas de Casa, de titularitat municipal, a Villanueva de Castellón; l'escola queda autoritzada per a impartir ensenyances d'Educació Infantil de primer cicle amb 7 unitats i un màxim de 107 places escolars.  
En la clàusula sèptima del mencionat conveni s'autoritza el conseller competent en matèria d'educació, per delegació, conformement amb l'article 13.5 de la Llei 30/1002, de 26 de novembre, per a aprovar qualsevol modificació que es produïsca en les ensenyances, instal·lacions i la resta de requisits que ha de reunir el centre.  
La Direcció General de Centres Docents va declarar, a través d'un informe favorable de data 26 de juny de 2012, l'adequació de les instal·lacions proposades, quant a espais educatius es referix, segons disposa la legislació aplicable, per la qual cosa l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
Vist que la Unitat Tècnica de la Direcció Territorial d'Educació, Cultura i Esport de València ha emés un informe favorable en el seu àmbit competencial.  
Vist que la Inspecció Educativa de València ha emés un informe favorable en el seu àmbit competencial.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 2/2009, de 9 de gener (DOCV 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010), en defecte de la normativa específica per als centres docents públics.  
Vista la proposta del director general de Centres i Personal Docent de data 19 de novembre de 2013, i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, en virtut de la delegació establida en la Resolució de 26 de març de 2013, resolc:  
  
  
Primer  
Aprovar la modificació del conveni de creació de l'escola que a continuació s'indica en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: Municipal Amas de Casa.  
Domicili: c/ Ronda l'Almena, núm. 1.  
Localitat: Villanueva de Castellón.  
Província: València.  
Codi: 67118556.  
Titular: Ajuntament de Villanueva de Castellón.  
Modificació que s'autoritza:  
S'autoritza el canvi d'ús de les unitats autoritzades, a la mencionada escola, de manera que quedarà configurada amb la composició següent:  
  
7 unitats d'Educació Infantil de primer cicle amb 97 places escolars, distribuïdes així:  
- 2 unitats per a xiquets de 0 a 2 anys amb 8 places escolars cada una.  
- 2 unitats per a xiquets d'1 a 2 anys amb 13 places escolars cada una.  
- 1 unitat per a xiquets d'1 a 3 anys amb 15 places escolars.  
- 2 unitats per a xiquets de 2 a 3 anys amb 20 places escolars cada una.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, es considera que els seus efectes acadèmics fan referència a l'inici del curs escolar 2014-2015.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, de 14.07.1998), contra el present acte, que posa fi a la via administrativa, es podrà recórrer potestativament en reposició o bé cabrà plantejar de manera directa el recurs contenciós administratiu en els terminis davant dels òrgans que s'indiquen a continuació.  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar a partir de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de notificar-se.  
Per als interessats que no siguen objecte de notificació, els terminis començaran a comptar a partir de l'endemà de publicar-se en el Diari Oficial de la Comunitat Valenciana.  
  
València, 19 de novembre de 2013.- La consellera d'Educació, Cultural i Esport, p. d. (R 26.03.2013, DOCV6993, 28.03.2013): el secretari autonòmic d'Educació i Formació: Rafael Carbonell Peris.